經數:一八三○

經名＞ 成唯識論述記卷第十末

頁數＞ 五九一

上	欄

斷准超越不還許依五地. 此亦依三無

色. 斯有何過然加行心是色界. 總緣三

界故無間道可起無色上地. 如不還於五

地有欲界斷對治故. 此亦應爾. 應說此義

理不違也. 但非以下道能斷上惑. 由意樂

力別故應作四句. 不爾但以五地得第三

果. 無色於下無斷對治故. 尙不許九無間

道入根本定得次第第三果. 肉預流者得

四靜慮及三無色證起果也. 於修道中未

得下斷惑道. 不能起上斷惑道故. 遊觀可

爾. 今依集論第十三說. 頓出離者入諦[&FFFF]#

觀已. 依未至定發出世間道. 頓斷三界一

切煩惱. 品品別斷唯立二果. 故依四靜慮

三無色. 不得超二果及次第得第二三果.

又取前解彼文說多分不能得根本定等.

非必一切皆悉不得. 不說唯依未至地故.

５不爾受變易生起無漏者. ６豈不許得

上靜慮耶. 故依上根本四靜慮亦得. 此以

下道能斷上惑由意樂別故. 餘文可解

論. 所知障種至有衆多故述曰. 所以六識

俱所知障. 諸地漸斷不同者. 以通緣內外

境內身外身皆能起故. 又彼境中各通粗

細. 非如第七識唯緣內故. 前之六識通粗

細境. 第七唯細境. 三界行相唯一類等. 所以

金剛心斷. 六識中者行相有九品故. 品類差

別有衆多故. 所以諸地分分別斷. 五識由

六引. 所以通二障. 如前二障中說

論. 二乘根鈍至或總或別述曰. 自下第三

辨三乘四道同異. 二乘加行勝進可有別

中	欄

別起九品爲九品加行及勝進者. 或但一

加行及但一勝進. 故加行勝進二道總別

不決定也. 此依容預勝進道說. 不爾便違

對法九說. 其無間解脫必各別起. 如起無

間道斷一品已. 卽起第二念解脫. 此第二

念解脫. 不得望第二品爲無間道. 其第二

品要別起無間解脫. 以根鈍故乃至九品

亦爾. 次第超越□然. 由有九品漸能斷者

故. 加行勝進各別別起. 若一觀中隨斷鄕

品. 卽總一加行後一勝進. 故加行勝進或

總或別易故. 若九品漸斷出觀. 若不出觀

斷九品者. 無間解脫必各別起難故. 此說

修道. 非見道中有如是事. 以其根鈍卽證

無爲時. 不容斷惑故. 設先世道伏後入見

時. 亦總一品與見同斷不爲別道

論. 菩薩利根至皆容具有述曰. 若菩薩利

根. 如初品無間至第二念. 卽爲解脫. 此初

品無間望第二念. 卽爲加行. 此解脫道望

自第二品. 卽爲無間. 望初爲解脫. 望後爲

加行. 至第三無間道望第一爲勝進. 與第

二品爲解脫. 自品爲無間. 與第四爲加

行. 第二無間望前卽非勝進. 但是解脫. 此

是菩薩十地位中斷所知障時分品類排次

斷法若別別斷一一別起. 由能印證及能斷

惑復能容豫復能欣心故具四道. 不爾便

無四義具足. 對法第九說. 勝進道者謂爲

斷餘品所有加行無間解脫道名勝進道.

望此品是勝進故. 卽是別別望前有也. 又

云. 或棄捨斷煩惱加行思惟諸法等. 卽是

下	欄

別起勝進行相. 卽二乘也. 或總通三乘. 今

此旣論二乘勝進或別或總. 不遮後品所

有諸道是前勝進故. 其加行不爾. 爲趣心

故. 前所有無間解脫非後加行. 又今此約

別起行相故言總別. 若望此品後道名勝

進者此中不說. 若不爾卽無不起勝進及

總勝進者故. 廣如彼論及彼抄解. 此四道

通三乘. 二乘有學及無學. 通有漏及無漏.

遮加行智通無漏. 不遮加行道故. 菩薩金

剛心亦有加行道. 任運加行非加行智. 佛唯

有解脫道. 是前勝進道自望無勝進. 勝進有

者佛應有勝劣. 有漏3攝四道通上二界十

地皆有. 欲界唯有加行勝進. 無漏四道除

有頂皆通四道. 彼處唯有勝進. 解脫道類

名解脫亦有. 非次無間後之解脫. 亦不見

許有加行道. 中間稍勝有無間等無失. 有

頂闇昧加行等不成. 對法第十四說. 於諸現

觀位證得後後勝品道時. 捨前所得下劣

品道. 如證此果所攝道時. 卽捨此向所攝

道. 以不復現前故. 如菩薩雖不言向果

亦得勝. 捨劣劣不現前. 如得果故. 今約

此文. 卽轉齊義三品種子各各別有. 不用下

品以爲中上品也. 若約轉滅義一種子轉

爲中上者. 卽下成中下不復起名捨劣也

論. 十眞如者至而不在故述曰. 解能證得

有四. 上來已明三訖自下第四明所證

如. 於中有四. 一總牒如. 二別解. 三釋難.

四廢立此中眞如約詮辨體. 若不爾者.

且如初如非先不遍今者方遍. 亦非眞如

經數:一八三○

經名＞ 成唯識論述記卷第十末

頁數＞ 五九二

上	欄

可說遍故. 若不約詮說遍何法遍行如

者. 攝論第七十地中說. 世親菩薩解云. 謂此

法界遍一切行. 以無少法非無我故. 無性

云. 此卽法空. 無有少法而非空故. 彼約詮

說一無我一空理皆不足. 體用別故. 今此

所論二空如. 是總包彼也. 無有一法非二

空故. 新中邊第一云. 由通達此證得自他

平等法性. 舊論通云證得一分. 猶有後地

不名全得故因論生論. 何名二空之所

對治二行相別答執法有體. 執法有用.

二所治別也. 有主宰任持行相別故. 故能

治道亦有別也

論. 二最勝眞如至最爲勝故述曰. 由離犯

戒證此眞如德莊嚴故. 世親等云. 一切法

中最爲殊勝今出勝因謂具無邊德. 新中

邊云. 由通達此作是思惟. 是故我今於同

出離一切行相應遍修治. 是爲勤修相應出

離. 舊論難解故不引之. 下引別處. 同處不

說

論. 三勝流眞如至極爲勝故述曰. 由得三

惠照大乘法. 觀此法敎根本眞如名勝流

如. 無性云. 由所流敎勝故捨身命心此善

說. 新中邊云. 1設有火坑等三千界. 爲心

此法投身而取. 不以爲難. 意同無性

論. 四無攝受眞如至所依取故述曰. 世親

云. 於此中無計我所. 無攝我所. 如北洲

人無有繫屬無性云. 謂契經等法愛斷故不

計我所. 觀此非自他攝. 新中邊云. 由通達

此乃至法愛亦皆斷滅. 又解今此中說. 彼皆

中	欄

不盡理. 應說此如無繫屬. 非我執我慢

我愛無明邊見我所見等所依取故. 但言

我所卽性狹故. 由緣法愛無故. 我見等不

依如取之. 謂此眞如但爲境故名爲我所.

餘論說之. 此中但說我境聚故. 如不離彼

法. 我執起時亦取如故. 今不於彼起我等

執. 但言我見卽不攝所. 但言我所卽不

攝見. 今言我執通見及所. 上准此釋

論. 五類無別眞如至類有異故述曰. 由生

死涅槃二皆平等故無差別. 攝論云相續無

別如. 世親云. 謂於此中體無有異. 非如

眼等隨諸有情相續差別各各有異. 卽如不

同身各各有異. 相續卽身故. 故如自他無

別. 無性云. 非如色等相續差別. 或與世親

同或與此論同亦得. 謂唯一物. 非如眼等

有別類故. 中邊云. 此名相續無差別義. 由

通達此得十意樂平等淨心

論. 六無染淨眞如至後方淨故述曰. 世親

等同. 舊中邊云因第六地十二緣生因處觀.

於四諦染淨因果. 無有一法可染可淨. 新

中邊云. 由通達此知緣起法無染無武. 非

謂如也. 由眞如故法無淨. 名眞如爲

無染淨. 此論等談如體. 中邊因如體談法.

非相違也

論. 七法無別眞如至而無異故述曰. 由離

生滅細相現行故. 雖多敎安立眞如無別.

世親同. 謂敎安立爲勝義法界善不善等. 此

無別也新中邊云. 由通達此知法無相. 不

行契經等種種法相中. 此依敎談如無異.

下	欄

彼依如談敎無異. 綺互一邊亦不違也. 由

達此如卽空方便智. 發起有中殊勝行

論. 八不增減眞如至俱自在故述曰. 無性

云. 謂法外無用所以不增. 諸法不壞所以

不減. 此卽離遍計所執增餘二性減解. 又

一解與世親同. 云染法減時而無有減. 淨

法增時而無有增. 卽斷染不減. 得淨不

增. 今此復別. 離增減執故. 新中邊云. 由

通達此證得無生法忍. 於諸淸淨雜染品

中. 不見一法有減增故. 卽依如說法無增

減也. 二自在依. 如前已解. 如文可解. 然無

性云. 前諸地中雖亦得此無差別住. 然作

功用後乃得成. 於此地中能無功用. 隨用

卽成故名自在. 新中邊云. 有四自在. 一名

無分別自在. 二淨土自在. 三智自在. 四業自

在. 第八地中唯達. 初二名無增減差別如

故. 其相自在名無分別. 如彼疏解

論. 九智自在至得自在故述曰. 中邊云. 由

智自在圓滿證得無□解故. 餘論解同問

此地已得智自在者何故十度十地修智

答無性云. 謂此地中得無□辨所依止故. 分

2得智波羅蜜多. 於一切法不隨其言. 善

能了知諸意趣義. 如實成就一切有情受

勝法樂. 非謂全得智波羅蜜

論. 十業自在等所依眞如至皆自在故述

曰. 業卽神通. 及陀羅尼三摩地三種自在. 業

卽身等三業. 中邊云. 隨欲化作種種利樂

有情事故. 總中有文義二持. 持一切法

文義. 等至能持能斷. 隨所欲虛空藏等而

經數:一八三○

經名＞ 成唯識論述記卷第十末

頁數＞ 五九三

上	欄

能現前. 此無性解. 餘義同此

論. 雖眞如性至假立十種述曰. 此卽第三

釋其妨難. 眞如一味何容分十. 眞如實無

別. 隨其所證所生能證勝德假立十種

論. 雖初地中至後後建立述曰. 第四廢立.

初地中於十眞如非不皆達. 未圓滿故後

後建立. 故立十種. 行位有十故. 圓滿眞如

名. 乃至如來十皆能了. 如中邊釋且廣分

別

就解1本頌中. 初略. 後廣. 就廣中有二. 一

明證得因. 二明所證得. 上來雖有四段不

同. 謂十地十勝行十障十眞如訖. 總是第

一明證得因. 自下第二明所證果. 於中有

二. 初牒前生下以發論端. 第二正解所證

得果

論. 如是菩薩至便能證得述曰. 是初牒前.

起下所證二轉依果二轉依者. 菩提涅

槃

就正明所證中有二. 初約位辨證. 二正

明轉依. 初中有三. 初總擧. 次別解. 後料

簡

論. 轉依位別略有六種述曰. 初總擧所證

位也. 此中資糧位初說. 略開五位. 地前爲

二. 十地爲二. 如來爲一. 下應當知

論. 一損力益能轉至亦名爲轉述曰. 初二

位者. 在地前第一第二位. 此位漸伏亦名爲

轉. 轉之因故能伏轉故. 實證得位謂通達位

修習位等. 故此非眞. 世親無性攝論□第九

云有勝解者. 是勝解行地. 故在初二位

中	欄

及□愧故者. 卽二位中. 世親等解云. 有□

愧故令諸煩惱少分現行或不現行. 煩惱現

行卽深□愧. 則□愧者是勝解行之勝相故.

今又解. 由習勝解者是初位. 初位信唯識

增故名勝解. 未能伏唯識想. 第二位能伏

唯識想少伏煩惱. 名有□愧. 如前二位

中解. 又勝解者. 勝解數. 得決定故. 信數初

增久不增故. 由□愧故崇善拒惡. 有二

勝德. □通二位故爲能轉體. 此與攝論不

同. 不可一准. 餘文可知

論. 二通達轉至眞實轉依述曰. 卽通達位.

在見道中已證一分轉依. 未圓滿故

論. 三修習轉至眞實轉依述曰. 謂十地中.

卽除初地見道. 餘初地及九地卽修道十地

中也

論. 攝大乘中至現不現故述曰. 以有相無

相觀通達眞俗間雜現前. 或眞現非眞不

現. 謂入觀時. 或非眞現眞不現. 謂出觀時.

令眞非眞現不現故. 又未能卽空而觀於

有. 有相觀現眞不現. 無相觀現非眞不現.

由此理故說通達轉在前六地. 我今此論.

約初通達分別二障遍行眞如故說初地

爲通達轉. 世親攝論云. 前六地眞如爲眞俗

觀現不現因. 故說通達轉在前六地. 亦不

相違

論. 說修習轉至不顯現故述曰. 攝論. 又說

修習轉在後四地. 由純無相觀長時現前. 勇

猛修習斷餘粗重. 多令非眞不顯現故. 四

十八說. 由第七地猶名爲雜煩惱. 未名不

下	欄

雜煩惱. 非眞猶有現時. 但無相觀長時故.

說多令非眞不現. 非八九十地非眞有現

時. 得無相觀長時種類同故. 說後四地爲

修習轉. 我以十地斷俱生二障粗重漸證

眞如義等. 說修習轉在十地中. 亦不違也.

然此論中乃言多令非眞不現者. 爲簡七

地. 二攝論釋皆言唯有眞實現非眞不現.

從長時說. 然攝論本通得二解. 不言非眞

定不現故

論. 四果圓滿轉至利樂無盡述曰. 第四可

解. 彼此論同

論. 五下劣轉至名下劣轉述曰. 第五亦同.

通有無學. 一唯自利. 二有欣厭. 三唯達生

空. 四唯斷煩惱. 五唯證眞擇滅. 六無勝能.

眞擇滅者謂眞如. 由慧擇得此滅故無

勝堪能者. 無一切智等故

論. 六廣大轉至名廣大轉述曰. 攝大乘說.

卽諸菩薩能趣證轉故. 如來已轉. 故彼不

說. 此六□前准前應悉生死涅槃俱無

欣厭者. 大悲般若常廣起故. 具一切智等

名有勝堪能

論. 此中意說至而證得故述曰. 第三料簡.

頌中所取轉依體者. 唯廣大轉. 捨二粗重

而證得故. 不言圓滿轉者. 圓滿轉對菩薩

說. 廣大轉對二乘說又圓滿轉唯如來. 廣

大轉在菩薩今明十地取廣大轉. 要地

地中捨二粗重方證得故又解旣言取廣

大2轉. 明圓滿轉亦在其中. 略擧一隅故. 卽

六轉依中第一假立轉. 未得眞故. 餘五眞名

經數:一八三○

經名＞ 成唯識論述記卷第十末

頁數＞ 五九四

上	欄

轉. 眞實證得故

第一約位解轉依訖. 下第二正解轉依. 於

中有三. 第一總解轉依. 第二雖轉依義總

有四種. 而今但取二所轉得. 等者簡別本

頌所說轉依之言. 第三辨此修習位能證非

已證

論. 轉依義別略有四種述曰. 第一總解轉

依名所目義. 初總標. 後別解. 此爲初也

論. 一能轉道至漸頓伏彼述曰. 下別解也

爲四. 能伏道通有漏無漏. 三智沖通加行

根本後得三智. 有漏道六行. 無漏者且如

因第1三地無分別智斷定法愛俱所知障

勢力. 令煩惱亦不現行名伏煩惱障. 非

別起道名伏煩惱. 所知障可知. 又如離第

三靜慮欲. 伏四定以上惑入滅定. 卽是以

後得智伏二障也2或加行道能漸伏. 根

本後得智頓伏*或根本後得亦能漸伏.

無加行道能頓伏者故問加行智通無漏

不答不通. 八地以上無加行智. 亦無有

漏心故問若爾對法第十等如何通. 金剛

心有二. 一加行道攝. 二無間道攝答無違

也. 以無漏心任運趣入根本智故. 如前已

說. 名加行道非加行智. 加行智者有趣心

彼. 但是前加行道. 而非趣心. 故加行智不

通無漏. 或復對法據二乘等通說金剛心

有二. 非謂菩薩金剛心中有加行道. 故加

行智不通無漏或說亦通無漏. 八地等

無者. 無有漏加行智別深趣心者. 八地以去

有任運趣心故. 今此初說加行唯有漏. 如

中	欄

對法說金剛心有加行道. 不簡菩薩故

論. 二能斷道至未成辨故述曰. 以有漏心

加行智. 及有漏後得智. 一是曾習. 二相執所

引. 三未能泯伏滅此相故不能斷惑. 四

**或加行智是能趣心所證眞如. 趣心所引

無分別智. 未成辨故不能斷惑. 由無分別

智是加行所引. 眞如是加行所趣心證. 卽

由所引無分別智. 能證所證眞如成辨故.

能斷二障非加行智問若加行智不通

無漏. 言有漏心已攝加行. 更言加行復何

所須. 若加行智通無漏. 不須作此問答分

別答以三智中加行智亦無分別. 此有漏

道亦有加行無間解脫. 前言有漏攝彼三

道. 後言加行爲簡三智中根本後得智別

故復重說

自下明其無漏心及根本後得智

論. 有義根本至故非斷道述曰. 此中初說

唯無分別智能斷二障隨眠. 後得不然. 設

作無相觀. 相分境相仍有故不能斷. 唯無

分別智有此斷能. 諸經論中無說後得能

斷隨眠. 非諸菩薩見修二道前斷所知用

無分別. 後斷煩惱用後得智故

論. 有義後得至迷事隨眠述曰. 後得無力

能斷迷理見疑等隨眠. 而於安立非安立諦

相. 明了現前無倒證故. 亦能永斷迷事隨眠.

迷理隨眠行相深遠. 要證彼理方能斷之. 迷

事隨眠行相淺近. 雖實有相觀亦能斷之

論. 故瑜伽說至相執引故述曰. 第五十五

說. 修道位中有二種道. 初卽無分別智. 後卽

下	欄

後得智. 後得智名世出世. 如前數解此名.

以有漏道是純世間故. 無純世間道能永

害隨眠. 以有二因如文可解

論. 由斯理趣至俱能正斷述曰. 諸見所斷

雖有迷事忿等十法. 見斷頓斷故. 迷事之隨

眠隨理觀一品斷此. 及修所斷無明二見.

及此俱根本及隨迷理隨眠. 無分別智斷. 餘

有貪□慢無明. 及此俱隨惑迷事者. 後得

智亦能斷. 行相淺近故問何爲亦是根本

斷. 亦是後得斷不違理故. 此唯二乘非

菩薩. 菩薩修道不斷迷事隨眠故. 卽唯所

知障是根本智斷煩惱障中通二智斷. 然

爲迷理身邊見等. 各於自地第九品道時

方頓斷. 而前八品旣先斷餘煩惱. 可起後

得智斷. 第九品道時起無分別智斷. 以迷

理惑故. 此約九品別無間道斷者. 若不出

觀卽斷九品. 唯無分別智斷八品中迷事煩

惱. 不可一觀道中前八是後得. 第九是根本

智故. 卽第六識中我見等俱生者. 要第九品

道方斷. 雖無品數非如七識金剛心斷

問彼金剛方斷有何妨耶答卽有色無色

界有學聖者. 起無漏道□斷下地我見等

種過. 若許爾者. 卽不還聖人應以現行潤

生妨. 旣許不還聖者種子潤生故. 先離下

地欲時. 其身見等□須斷訖. 不同第七識.

不潤生故. 由此應作四句. 有依下地斷

上隨眠. 如下地得聖. 斷上一切重識中隨

眠. 有在上地斷下隨眠. 如在上地取無

學果. 斷下地第七識中煩惱種子. 瑜伽等說

經數:一八三○

經名＞ 成唯識論述記卷第十末

頁數＞ 五九五

上	欄

要金剛心彼方斷故. 第三句可知. 第四句者

除上三相. 或謂斷所知障. 不可說上下自

他地斷故. 然約緣縛相應縛故可說地斷.

此卽在下斷上. 在上斷下. 於五六七識

皆不能遮. 不違理故. 非潤生故. 非縛法

故又解用後得智斷菩薩亦能. 十地斷所

知障中有執非執. 非執者亦名迷事. 故亦

許斷. 以障智故. 雖未斷本堅執之者. 何

妨先斷. 如煩惱障俱生者. 以我見爲首

故. 先斷時未能斷本. 先迷事者亦可斷故.

斷所知障類亦應爾. 此等分別妙絶古今.

於諸論師實未聞也. 卽二障六七識合各

得爲四句問有漏曾習. 未眠相故不能

斷隨眠. 後得亦有相. 如何斷隨眠. 又此二

智□各有相. 此二何別答後得雖有相.

非執所引. 非縛所緣. 又非曾得. 取境相時

分明親證. 有漏不爾. 故不能斷. 如五通等

異生聖者所證有異. 淨與不淨明與不明

各有別故. 由如是等種種理故. 亦卽是彼

二智差別

論. 二所轉依至故此不說述曰. 前說依他

總名轉依. 今取持種故唯第八

論. 二迷悟依至故此不說述曰. 依他起性

雖亦此依. 非根本故此中不說. 然無性等

二攝論等. 但以阿賴耶爲轉依. 對法第十

一. 轉依有三. 一心轉卽眞如. 二道轉卽前能

轉道. 三粗重卽阿賴耶故. 此轉依略有二種.

體寬攝論. 彼無眞如故. 狹於對法無彼

道故. 然道是此能轉道中攝故. 亦不狹於

中	欄

彼. 餘文可知持種依中體. 唯在二乘及

大乘有學位唯有漏. 若幷佛說卽通無漏.

此唯約現行. 種子識六持種故. 又是所

棄捨中攝故

論. 三所轉捨至妄執我法述曰. 謂二障種

者. 此出體. 捨在何時. 眞無間道現在前位.

言眞者有二義. 一簡有漏. 不能斷種故.

二簡後得相見道等障治相違. 如明與

闇說之爲捨者. 此卽染中名捨依他起

性. 由依他種斷故. 不復能生現行之心妄

執我法現行. 由此斷故說現行及種依他

爲斷. 依他旣斷也

論. 所執我法至遍計所執述曰. 實我實法

自性本無. 但對妄情妄似於有. 今妄情斷

無境對心. 假說此境亦名爲斷. 由此道

理名捨所執. 諸有處言斷遍計所執者. 義

在於此. 然三性中皆有捨義. 一遍計所執.

如此所言不對情名捨. 二有漏依他. 此有

二種. 一障法. 如此中言障治相違名捨. 二

非障法. 下所棄捨中攝. 三圓成實. 此有二

種. 一劣法亦所棄捨中攝. 二勝法唯此不捨.

故總言三性皆有捨義

論. 二所棄捨至皆永棄捨述曰. 謂餘有漏

者. 卽二障餘. 謂有漏善. 三無記法全異熟生

少分. 除法執一分故劣無漏種. 卽十地中

所生現行. 及此種類中下品種. 由金剛道

轉極圓者. 異前菩薩所依未圓滿故

極明者. 行相分別. 異前菩薩智. 彼不明故

或極圓. 簡一切有學. 極明. 簡二乘無學

下	欄

純淨本識者. 淨者無漏. 純者無雜. 非如

因位七識等善淨而不純. 本識純而不淨. 今

此第八無漏相續故名純淨. 此現行識非餘

有漏劣無漏種依. 故皆永棄捨

論. 彼種捨已至生死劣法述曰. 此種捨已

現行彼法亦永不生. 由此道理名捨生死

法及劣法. 此乃總言. 不簡何念能捨. 此同

對法十四說得勝無漏亦捨劣法. 如得果

時卽捨於向. 如前已說

旣言餘有漏法及劣無漏金剛心捨. 爲此前

捨. 爲此俱捨

論. 有義所餘至俱時捨故述曰. 第一師前

捨. 與二障種俱時捨故. 由有二種有餘有

漏及劣無漏. 種旣亡1已. 餘有漏法及劣無

漏如何得在. 又種生現. 旣俱時生. 種隨障

*已亡. 現如何猶有. 又三惡趣果與惑業俱

2亡. 何故餘有漏法不隨惑俱捨. 有漏旣前

捨. 及劣無漏亦應然. 由此理故. 金剛道生

有漏等滅. 如明與闇不俱時生. 此師意說.

金剛心中已得鏡智. 仍未名佛. 未起解

脫道證於滅故. 諸無漏初起□近有漏未

名爲佛. 如見道捨惡趣因果同時. 此師之

意. 卽說粗重無間道生捨. 解脫道生但爲

證滅

論. 有義爾時至應無用故述曰. 第二師說.

金剛心生猶未捨彼. 猶餘有漏與無間道

不相違故. 粗重違轉依. 豈違無間道. 又金

剛心卽劣無漏. 如何此位劣無漏已無. 又若

此位彼已捨者. 菩薩應無諸生死法. 生死法

經數:一八三○

經名＞ 成唯識論述記卷第十末

頁數＞ 五九六

上	欄

者謂有漏法. 誰言菩薩生死法無. 生死法無

何名菩薩. 又無有漏應無所熏識. 非善無

漏可所熏故. 若此位菩薩已無所熏識. 卽

住無間道應名爲佛. 若此位已名佛. 解脫

道生應無有用. 解脫道生證極殊勝轉依

圓滿. 無所熏識故. 無生死法. 無劣無漏. 能

斷粗重. 與無間道別. 如前已論. 故無間道

非佛. 解脫道名佛. 汝今旣金剛心已有是

事. 用解脫道何爲. 次解前師之理云. 若由

二障種有餘有漏等. 所以二乘菩薩非無

漏圓. 以所知障種有故等者. 今難云. 應由

無漏未滿足有漏猶在故不名佛. 此無間

道位已無有漏. 無漏圓生何不名佛. 又種

生現必俱時生. 如何種亡其現猶有. 誰言此

位餘有漏等其種*已亡. 我若種現異時. 可

如所難. 我亦種現同時. 但不違無間道

故. 所以不與無間俱時捨. 故汝所難非預

我意. 由種現異時前已破故. 此中不說. 此

師意亦種現同時. 若亦說者應成三說. 今

此許熏. 明種生現同時. 金剛心中猶有熏

故. 又三惡趣果與業惑俱亡. 如何此位斷

有前後者. 前十一障中已言粗重違解脫

道卽惡趣果與惑滅異時. 何得今時率情

爲難

論. 由此應知至非彼依故述曰. 餘有漏等

解脫道起方棄捨之. 以解脫道位第八淨識

非劣無漏餘有漏依故. 前師欲釋後難. 思

准可知. 然此二師俱不違理. 所斷捨中煩

惱一分. 所棄捨中劣無漏一分. 通二乘有.

中	欄

餘唯大乘. 又由前能轉道中能斷道證所轉

依中迷悟依. 方有所斷捨所棄捨少分. 除

劣無漏. 劣無漏但由得勝捨劣

論. 四所轉得至淸淨法界述曰. 下別解中.

二果別故卽分爲二. 涅槃中有二. 初總出

體. 次別解釋四種涅槃. 初總出體卽此文

是. 此簡菩提名所顯得. 文意可解. 言眞聖

道者. 謂聖所起道名聖道. 妙觀察智爲能

斷道. 解脫道位正證涅槃. 有加行心爲希

心故. 若非斷道印證名得. 通三智品除

成所作. 若言證眞理之聖道. 於中唯正體

智非後得. 此依大位. 若通三乘隨其所應.

由此涅槃在纏未顯. 離障方顯. 故體一如.

約顯成別

第二別解四種涅槃. 於中有二. 初總擧數.

次廣解

論. 涅槃義別略有四種述曰. 此擧數也

論. 一本來自性至故名涅槃述曰. 下廣解

也. 於中有三. 初出四體. 次三乘辨. 後總結

簡. 此卽出體. 初涅槃中文意可解謂一切

法相眞如理者. 此出體也. 卽七眞如中實相

眞如理. 彼云二空所顯約詮所辨. 涅槃依

1得顯故以相卽. 如前第八卷解. 此如佛地

第三卷淸淨法界解雖有客染等者. 釋本

來自性. 有十種義具功德者. 以能順生

諸功德故. 功德性故名爲具德. 凝寂湛然

故無生滅. 衆生眞性故平等有. 法性與法理

非一異. 如前第八已解釋訖離一切相

者. 離所取相離一切分別者. 離能取相

下	欄

尋思路絶. 顯唯內證非粗心境名言道斷

者顯眞自相非假名言所安足處. 非言依故

異有爲法唯眞聖者自內所證者. 顯能

證者必唯勝人其性本寂者. 釋涅槃名.

以圓寂義是涅槃故. 下三中出體義釋名

等准此解

論. 二有餘依至故名涅槃述曰. 顯其因盡

苦依未盡. 異熟猶在名有餘依. 依者身也.

就實出體故是眞如出煩惱障. 此中有餘

約二乘說. 以言唯有微苦依故. 依謂依

身. 以其所離顯此涅槃. 以大乘中難見相

貌. 從易處言

論. 三無餘依至故名涅槃述曰. 有漏苦果

所依永盡. 由煩惱盡果亦不生名得涅槃.

亦就實出體. 通三乘釋

論. 四無住處涅槃至故名涅槃述曰. 所知

障者. 顯唯菩薩得非二乘. 二乘不能出所

知障故大悲般若常所輔翼者. 顯緣此

涅槃生智悲故. 或由智悲緣證如故. 於

生死涅槃二俱不住. 緣此雖起悲智二

用. 體性□寂故名涅槃

此卽第一出涅槃體. 自下第二三乘分別涅

槃具不具. 於中有二. 初三乘具不具. 二問

答分別

論. 一切有情至可言具四述曰. 一切有情

若凡若聖皆有初一. 由此經說一切有情

本來涅槃. 凡夫二乘有學未證後三涅槃. 二

乘無學不定性未入地者有初二. 定性者

有初三. 直往入地菩薩. 有初及第四. 無學

□心入地菩薩. 有初二及第四. 如來具四

經數:一八三○

經名＞ 成唯識論述記卷第十末

頁數＞ 五九七

上	欄

種. 有此六位差別故. 若斷縛得. 及得位次.

同時異時. 各應廣說. 餘者如文可解. 卽三

乘具不具也

自下第二問答分別. 於中有三. 一問答佛

有餘依. 二問答二乘有無餘依. 三問答斷.

所知障得涅槃等

論. 如何善1逝有有餘依述曰. 善*逝者佛.

有餘三者理可知故. 爲此問者. 若佛有有

餘依. 應苦依未盡

論. 雖無實依而現似有述曰. 此答. 雖無

眞實苦依未盡之有餘涅槃. 而現爲苦諦等.

似有有餘涅槃. 此卽相同二乘者解

論. 2或苦依盡至可言具四述曰. 又解與二

乘別. 約苦依盡故名佛無餘依. 有非苦所

依身在故名有餘依. 以佛世尊具有無漏

所依蘊在. 是故世尊可言具四. 如來亦有

有餘可爾

論. 若聲聞等至說彼非有述曰. 下第二問

答二乘有無餘依. 此外人問. 若二乘有無餘

依涅槃. 如何有處說彼非有. 卽勝□經說

無無餘依故. 彼言世尊二乘有餘生法不

盡故有生. 有餘梵行不成故不純. 事不

究竟故當有所作等. 乃至說言去涅槃界

遠. 是故彼言無無餘依

論. 有處說彼至彼亦非有述曰. 此中論主

先□質也. 謂勝□經說彼二乘都無涅槃. 豈

有餘依涅槃. 彼二乘亦非有. 彼經如何言彼

都無涅槃. 彼云唯有如來成就一切功德

故得涅槃. 阿羅漢等不成就一切功德故

中	欄

言不得. 言得涅槃是佛方便. 乃至廣說. 彼

經說二乘不得涅槃. 彼經不簡無何涅槃.

旣有餘依二乘亦得. 明知彼言有別意趣

論. 然聲聞等至不依前三述曰. 依3無性

者二解經文. 此中論文義意可解

論又說彼無至與佛有異述曰. 下依不定

性. 第二解申正義. 餘文易了謂有二乘

者. 簡不定姓. 身智滅位. 爾時雖無二乘身

智. 而由二乘能證此滅. 可說二乘有無餘

依. 非有身智在時可說二乘名有無餘

依. 依實眞如說三乘無別. 依菩提說三

乘差別. 亦可依無住處說三乘有異. 然今

且說菩提差別

論. 諸所知障至得無住處述曰. 下第三問

答所知障得涅槃等. 此中有三. 一問應不

得涅槃. 二問應得擇滅. 三問菩提障. 此

外人問. 諸所知障旣不感生. 如何斷4彼得

無住處. 無住處者是涅槃. 涅槃者體解脫縛.

其所知障旣不能發業潤生. 如何斷*彼

得無住處. 前言斷所知障得涅槃故. 第

二地犯戒愚是所知障雖亦發業但障所知.

不招生故今爲此難. 若全不發業. 卽無犯

毁三業. 非於爾時斷煩惱障故. 勿以佛

地論第七. 說及所發業果是所知障. 便謂發

業能感於生

論. 彼能隱覆至俱不住故述曰. 此是正答.

其文可解令不發生大悲般若者. 眞如爲

所證緣起後得智. 後得智卽般若. 般若能

起大悲故. 於生死涅槃二俱不住. 如旣不

下	欄

證悲智不生

論. 若所知障至不得擇滅述曰. 下第二問

應得擇滅. 於中初問後答. 答中有二. 初答

非. 後答是. 初中有五. 一答. 二徵. 三釋. 四

難. 五通. 此又外問. 涅槃卽以擇滅爲性

故

論. 擇滅離縛彼非縛故述曰. 此答. 由惠簡

擇縛斷得滅名擇滅故. 由所知障不縛有

情招生死苦故. 斷彼已不得擇滅

論. 旣爾斷彼寧得涅槃述曰. 外人又問. 涅

槃亦是解脫縛故

論. 非諸涅槃至中二擇滅攝述曰. 此論主

答. 非一切涅槃體皆擇滅. 此若不爾一切涅

槃皆擇滅者. 卽性淨涅槃應非涅槃. 體性

非是擇滅攝故. 能縛有情住生死者斷得

擇滅. 此旣不爾故不得擇滅等. 餘文易解.

不勞煩釋. 此中意說. 涅槃性寬. 擇滅體狹.

非諸涅槃皆擇滅故. 由此涅槃與彼擇滅

應作四句. 有是擇滅非是涅槃. 謂斷煩惱

障因中所得滅. 有是涅槃非是擇滅. 謂本

來性淨. 及無住處. 或六行得滅. 是彼5乃分

涅槃. 非擇滅故. 有俱者. 謂有無餘依涅槃.

俱非可解. 故四涅槃初後二種. 謂性淨無

住處. 卽體於眞如上立. 中間有餘無餘依

二擇滅攝. 斷縛得故. 所依縛盡初得果時名

爲擇滅. 所依後無方顯涅槃. 後依無時由

前擇力. 故對法等說惡趣果名見道斷. 瑜伽

說是非擇滅攝

論. 若唯斷縛至四中誰攝述曰. 第四外人

經數:一八三○

經名＞ 成唯識論述記卷第十末

頁數＞ 五九八

上	欄

復問. 謂前說言所知障非縛斷不得擇滅.

不動無爲想受滅無爲. 亦非斷縛1得於四

無爲中是誰攝耶. 四無爲者. 五蘊論說. 一虛

空. 二擇滅. 三非擇滅. 四眞如. 百法論瑜伽

等說六. 加不動想受滅對法顯揚論說八

加三性眞如. 因此則廣明無爲義者. 如前

第二卷別抄等解

論. 非擇滅攝至非永滅故述曰. 下論主答.

此二於四中非擇滅攝. 顯揚論第十八說此

二無爲暫時離繫. 非究竟離轉故問諸非

擇滅云何2暫離不復生故答擇滅無爲唯

究竟滅. 永害隨眠故. 非擇滅中瑜伽第五十

三說. 非擇滅法非一向決定. 一向決定3者學

見聖跡. 於卵濕二生北拘盧洲無想天女

身扇[&FFFF]#半擇無形二形等生. 及於後有若

愛若4取所得非擇滅一向決定. 餘則不定.

以伏種子令不生現名非擇滅. 種若5遇

緣便能生現故更生也. 由此非擇有定不

定. 故此中言有永滅者有永不滅者. 故此

二旣非是永滅攝說暫離言. 明非擇滅. 擇

滅之中有唯言者. 顯不通暫離義. 非擇滅

中有非永言顯不定義. 對法第二說. 有二

應斷法. 謂諸煩惱. 及所依受變易不變易.

如其次第當知煩惱斷建立擇滅. 二受滅

建立不動及想受滅. 此二受不生亦名斷.

不言二無爲擇滅中分出. 不可爲難問

旣言無間道等如何是非擇. 擇者惠也. 無間

生等豈非惠也答起無間道. 若有漏亦非

擇. 若無漏不斷漏種子者定非擇滅. 有何

中	欄

妨也. 又此應徵薩婆多師不染無知起無

間道斷而非是擇滅者. 有何意不同有漏

道. 有漏道彼宗亦得擇滅故或復今大乘

起無間道別斷惑種. 餘縛因此方永不生

故. 是非擇滅攝亦有何爽. 旣爾定知無餘先

得. 所依永無方顯先滅名得涅槃故擇滅

攝. 如想受滅無爲後時顯故. 實得在前. 無

餘亦爾. 或由先擇斷惑復永不生故. 此義

應思

下第二解

論. 或無住處至擇滅所攝述曰. 此體雖非

縛. 由眞擇力滅障得故寧非擇滅. 滅障得

故如煩惱滅. 卽二無爲是擇滅攝. 次會顯揚

十八文. 彼說暫伏滅者. 謂說伏惑得. 及無

漏心滅6惑位時說故. 此若約無間道斷解

脫道得. 卽對法第二等文爲正. 是擇滅攝. 若

約伏滅得滅定等上建立. 卽非擇滅. 如顯

揚等. 如前第二卷抄及對法第二卷抄解. 不

動義如前說

論. 旣所知障至是菩提障述曰. 下第三問

菩提障外人問. 此師說所知障亦障涅槃

等. 可解

論. 說煩惱障至爲菩提障述曰. 下此師答.

初□質. 以煩惱障亦障菩提少分智故名

障菩提. 又爲有此菩提不起故亦爲障. 何

得以所知爲難. 文意可解

若爾如何諸聖敎說二障障別

論. 應知聖敎至通障二7果述曰. 諸聖敎中

依勝用說. 此義不違. 實各雙障. 若第一卷

下	欄

初抄解. 此解涅槃中第二段文. 別解涅槃

訖

論. 如是所說至名所顯得述曰. 第三總結.

以三涅槃名所顯得以自性涅槃不由顯

故方得. 本來寂故. 唯有後三名所顯得. 障

滅顯故

論. 二所生得至相應心品述曰. 下第二明

所生得. 於中有三. 初出體. 次別釋. 後總結.

初出體. 文可知

論. 云何四智相應心品述曰. 此問起也. 第

二別解菩提. 菩提旣四智

四智者何

論. 一大圓鏡智至現衆色像述曰. 於中有

九. 第一出體辨四智差別. 佛地論第三解

此諸名有少差別. 對法復解. 餘可知也. 圓

鏡卽智. 持業釋相應心品言. 通相應法

離諸分別者. 佛地云離我我所執. 一切所

取能取分別. 境及行相二俱□測名爲微

細. 諸不愚者不迷闇義. 由此如市名一切

種智及一切智. 若不忘者□現前義. 由此

如來成不忘失8法. 自性明善名爲淸淨. 有

漏永亡離諸雜染純淨圓德者. 純者無

雜. 淨者離染. 圓者滿義. 純簡因無漏. 淨簡

一切有漏. 圓簡二乘無學功德. 現重依持者.

現行功德之依. 種子功德之持. 持功德種

故能現能生身土智影者. 自心心所不緣

著本質. 如現餘三智影等名爲能現. 餘色

根等身土等德名能生. 親照本質故. 又身

土等法親緣之境. 於識上現名爲能現. 三

經數:一八三○

經名＞ 成唯識論述記卷第十末

頁數＞ 五九九

上	欄

智等法親緣不著. 但從此生名爲能生. 又

自第八識上別種所生諸法如自色心等

名能生. 依第八別有種故. 若現他身諸趣

等影名能現. 無別種生但有識種. 唯於識

上現名能現. 智爲性故無間. 就時無

斷. 就方. 一切時能現一切處影故如大

圓鏡現衆色像. 佛地經云如依圓鏡衆像

影現. 依佛智鏡諸處境識衆像影現平等

平等. 故以爲喩

論. 二平等性智至窮未來際述曰. 此據正

義七通無漏平等性. 眞如理. 智緣於此

故言平等. 此在因中有我執故自他差別.

今1無我故自他平等大慈悲等□共相應.

此攝十平等中幾性者慈悲等攝八德

隨諸有情所樂示現者. 隨十地菩薩所宜

現也無住涅槃之所建立者. 由緣無住

涅槃故. 此識□共悲智相應. 涅槃名能立.

悲智是所立. 名爲建立. 或由此悲智所顯

眞如名無住處. 卽是建立無住涅槃. 佛地論

云. 建立佛地無住涅槃. 更無轉易名爲一

味. 無間斷故名爲相續. 餘文易了

論. 三妙觀察智至皆獲利樂述曰. 神用莫

方稱之爲妙具緣諸法自共相等名爲

觀察. 籌量境相妙用勝故攝觀無量總持

定門者. 總持門者陀羅尼門. 定門者三摩地

門. 雖餘三智非無此德. 入出諸禪總持差

別勝餘三智. 此智能攝藏故名爲攝2亦常

觀察此總持定門故名爲觀功德珍寶者.

謂六度道品十力等法作用差別者. 謂現

中	欄

通等

論. 四成所作智至所應作事述曰. 所作之

成. 成所作卽智故. 佛地論第七說. 變化三業

者. 瑜伽第九十八說. 不能化根心. 言三

業者似意業轉. 如後當知名似心故. 以

上□是第一出智體. 以作用顯體故辨差

別門

論. 如是四智至以智名顯述曰. 第二釋相

應多少門. 得智名非識所以二十二法

者. 遍行別境善法幷取心故. 准前尋伺因

通無漏. 卽妙觀察二十四法. 今從因果二

位通論故二十二. 此二十二者體. 能變者是

見分. 所變者是相分. 或識自體名能變. 相

見二分名所變或能變是種. 因能變故. 所

變謂現. 果能變故智者. 決斷了達之義. 彼

位決斷了達相顯. 故智用增

論. 故此四品至功德皆盡述曰. 第三以體

攝用. 故佛地論第三卷初具明功德相攝. 故

此四智總攝佛地一切有爲功德皆盡. 智爲

主故說智用增. 諸餘功德智差別故

論. 此轉有漏至而得此四智述曰. 第四轉

何識得何智門. 八七六五等如次而得.

無性菩薩及莊嚴論說. 且觀智轉五識等.

此中唯轉第六識得. 佛地論中有二師說.

彼非次故. 說法斷疑非五用故. 廣如佛

地. 不能繁引. 與此無違轉識得智所

以. 此中有二復次. 初釋可解. 第二釋中. 識

是分別有漏位强. 智爲決斷無漏位勝. 轉

强得强故言得智. 此中因解捨識得智

下	欄

因更成名智所由

論. 大圓鏡智至淨種識故述曰. 第五轉識

得智位次. 此第八識初說可解. 若金剛心

無無漏識有漏已捨. 無漏未生應無能持

淨種之識. 如前所轉捨中諍

論. 有義此品至不相違故述曰. 無間道與

異熟識等俱滅故. 旣非障法故不相違. 又對

法第十解金剛喩定無間盡智等生. 不言金

剛心時盡智等起. 如何說無間道位圓鏡智

生. 此唯正義. 種現同時種現異時復有別

釋

論. 非障有漏至令不生故述曰. 卽前所言

餘有漏是. 謂善無記體非障有漏之法. 無間

生已四智圓明無所熏識. 諸無漏法更不增

長應成佛故. 悲智無窮故盡未來際. 前師

解對法盡智生時文云. 彼言無間位後盡智

等圓滿而生. 不言此時此盡智等未起. 又

無間者是俱無間義3隔越尙稱無間. 俱時寧

非無間. 如異念言俱有等. 佛地論中無此

二說. 彼不分辨何位心生故

論. 平等性智至盡未來際述曰. 見道初位

現在前者. 眞見道中此智卽起. 第六引生非

自力起. 二障頓斷妙觀察智平等性智起必

同時. 若漸次斷平等後起. 然諸見道十地間

起如上數明. 法雲地後盡未來故. 第八決

定與一俱故. 自力旣勝不由六引. 六入生

空七□法空. 平等轉故. 亦不同地. 不同因

位一切皆同

論. 妙觀察智至皆容現起述曰. 此卽初解

經數:一八三○

經名＞ 成唯識論述記卷第十末

頁數＞ 六○○

上	欄

生空觀品漸悟入者至解行地終頓悟

者至無學位或至上位者. 謂至菩薩十

地位中頓漸皆爾. 旣不障法空. 1明法空

觀必帶生觀. 加行入心雖獨法空. 入必細故

帶其粗意. 此非有漏及無心通上諸位

論. 法空觀品至皆容現起述曰. 法空觀品

要菩薩見道位方初起. 法空觀品2准前應

釋. 若至佛位唯生空觀. 或唯理非事. 有唯

事非理. 或二俱觀. 皆自在故. 餘文可解

論. 成所作智至3亦得初起述曰. 如前四

緣中已解. 第一師云. 菩薩修道位中. 第六意

識後得引故*亦得初起. 於淨土中起五識

故. 佛地論等*亦有此義. 雖言初地卽*亦

得起然非見道. 見道已後修道得智方起.

眞相見道中不緣外事起粗識故

論. 有義成佛至作意起故述曰. 第二師說.

如前四緣中已解. 無別文義故不□之. 此

中比量. 簡過及釋妨難具如前. 佛地論

有平. 義取後解

論. 此四種姓至勝後佛故述曰. 第六種4性

本有始起門. 地前種增. 入地二增. 地前用

增. 入地體增. 現起別故. 餘文可解. 唯護法

義

論. 大圓鏡智至不可知故述曰. 第七所緣

何境界門. 初師可解. 所以如文

論. 有義此品至5亦緣俗故述曰. 莊嚴論

說於一切境皆不愚迷故. 有俗不知非

不愚故. 餘文可知言諸處者. 謂內六處.

境者六境. 識者六識. 此十八界. 或十二處. 六

中	欄

根六識□名識故. 身及土定須緣故會

不可知言行緣微細者. 行相所緣也. 因旣微

細果亦難知. 非不緣俗

論. 緣眞如故至准此應知述曰. 言二智

者. 體是一用爲二. 何故俱生緣俗名後得

者. 了俗由證眞. 證眞爲6先緣俗智生. 故

名後得. 佛地論又說. 或似後得名後得. 後

得不證眞故. 或如後得因中緣俗眞觀後

生故. 下准此解. 餘所引文勘佛地論. 因有

二類種. 果□唯一種生二用現行

論. 平等性智至於理無違述曰. 此中三說.

所以如文. 緣十平等故通緣眞俗. 第三說

也

論. 妙觀察智至二智所攝述曰. 文義易了

論. 成所作智至後得智攝述曰. 引論文等

皆勘卷數如前已顯. 同類境故說緣五境.

不定唯爾故不違也. 五識皆能緣六境不

違理故. 行相淺近緣事智故. 但遮無爲如

文證成

論. 此四心品至利樂有情述曰. 第八緣境

作用門. 成事智通現淨穢土. 妙觀察智通二

土說法

論. 如是等門差別多種述曰. 第九指例門

有多. 如是等門差別多種. 佛地有四分心

緣境. 如前第二解. 諸智相見分別門. 卽前

第九卷解7訖. 相應心所多少門. 如前第三

卷解第八識. 第四卷第七識. 第七卷解六

識中. 及次前二十二法中解. 善無漏門. 如

隨識中辨. 假實分別門. 及攝諸功德門. 此

下	欄

論雖無總明處. 然隨諸識已明訖. 故不繁

□其間. 智依何定起. 何受相應. 轉何界後

識後智生等. 佛地雖無. 如前已解

上來總是第二別解所生菩提訖. 自下第三

卽結是所生得

論. 此四心品名所生得述曰. 此爲結也. 就

解所轉得有三. 初總擧所轉得出數. 二

別解所顯所生訖. 三總結故

論. 此所生得至名所轉得述曰. 總結前也

就解轉依中有三. 上來第一解轉依訖.

自下第二明本頌所說轉依之言

論. 雖轉依義至轉依言故述曰. 總有四

種. 而今但取二所轉得. 餘三轉依不可證

故. 說眞如及無漏道. 不是證義故不說

之

論. 此修習位至因位攝故述曰. 自下第三

明此十地能證二轉依. 非已證得要成佛

方證故. 此十地無間道斷障爲因. 解脫道方

證於彼故

上來解五位中第四頌. 雖有廣略不同. 總

是解十地修習位訖

論. 後究竟位其相云何述曰. 自下解第五

位. 謂究竟道. 於中初8問. 次答. 此卽問也

論. 頌曰至大牟尼名法述曰. 頌中有三. 初

一句出位體. 次七字顯勝德. 餘八字簡二

乘顯三乘別

論曰前修習位至究竟位相述曰. 初解頌

文. 後諸門分別. 初釋四句文卽爲四段. 義

乃爲三. 如判頌意. 初中有二. 初正解頌初